open-index/open-wikipedia-markdown huggingface dataset:
Kallistrat Žakov

**Kallistrat Falalejevitš Žakov** (, 30. syyskuuta (J: 18. syyskuuta) 1866 nykyään Syktyvkariin kuuluva Davponin kylä – 20. tammikuuta 1926 Riika) oli komilaissyntyinen venäläinen kirjailija ja filosofi.

Kallistrat Žakov syntyi puusepän perheeseen. Totman opettajaseminaarista valmistuttuaan hän opiskeli Vologdan reaaliopistossa ja Pietarin metsäinstituutissa. Vuonna 1896 hän pääsi Kiovan yliopistoon. Vuonna 1899 hän siirtyi Pietarin yliopiston historiallis-kielitieteelliseen tiedekuntaan, josta valmistuttuaan hän työskenteli yliopiston opettajana. Vuosina 1908–1917 Žakov opetti Pietarin psykoneurologisessa instituutissa ja vuonna 1911 hänestä tuli professori. Vuodesta 1917 lähtien hän asui Pihkovassa, Tartossa ja Riiassa.

Žakov tunnetaan hänen ”limitismiksi” kutsumansa filosofisen teorian kehittelijänä. Hän kirjoitti myös useita komien kansanperinteeseen löyhästi perustuvia teoksia. Kirjailijan merkittävin luomus on omaelämänkerrallinen kertomus *Skvoz stroi žizni* (”Elämän rakenteen läpi”, 1914). Hänen kaunokirjallisista teoksistaan tunnetuin on historiallisaiheinen kertova runoelma *Biarmija* (”Biarmia”, 1916).

## Lähteet
Gədəbəy

**Gədəbəy** (lausutaan [gädäbäi], ) on kaupunki Azerbaidžanissa. Se sijaitsee Pienen-Kaukasuksen reuna-alueella 444 kilometriä Bakusta länteen. Kaupunki on Gədəbəyn piirin keskus. Asukkaita on 9&nbsp;200 henkeä (vuonna 2010).

Paikkakunta on saanut alkunsa saksalaisten 1800-luvun puolivälissä perustamasta kuparikaivoksesta. Vuonna 1930 siitä tuli piirikeskus, vuonna 1935 kaupunkimainen taajama ja vuonna 1990 kaupunki. Gədəbəyssa on elintarvike-, puunjalostus- ja rakennustarviketeollisuutta. Lähistöllä toimii Anglo Asian Mining -yhtiön kulta- ja kuparikaivos.

## Lähteet
Worst Part Is Over

**Worst Part Is Over** on Anna Abreun neljännen albumin *[[Rush (Anna Abreun albumi)|Rush]]* toinen single, joka julkaistiin 25. huhtikuuta 2011. Kappaleella on mukana myös rap-artisti Redrama.

## Kappaleet
# 

## Listasijoitukset

## Lähteet
Oulun Konepaja

**Oulun Konepaja Oy** (Uleåborgs Mekaniska Werkstads Aktiebolag) oli suomalainen metalliteollisuusyritys, joka toimi Oulun Pikisaaressa.

Konepajan perusti englantilainen Herbert Barry vuonna 1873. Hän oli Kurimon ja Ämmän ruukkien omistajan The Finland Charcoal Iron Works Companyn toimitusjohtaja. Barry näki konepajassa mahdollisuuden jalostaa ruukkien tuottamaa rautaa, etenkin kun pohjoissuomalaisen puunjalostusteollisuuden laajentuminen loi kysyntää konepajatuotteille.  Barry ei kuitenkaan ehtinyt käynnistää konepajan toimintaa, jo vuonna 1874 hän myi konepajan maanmiehelleen W. F. Songeylle, joka vei perustamistoimet päätökseen samana vuonna. Rautateollisuuden suhdanteet kääntyivät kuitenkin laskuun ja ruukkiyhtiö ajautui konkurssiin 1878, jolloin myös Songey lähti Suomesta. Konepajan johtajaksi nousi vaasalainen insinööri Karl Löjfhjelm, joka lopulta nosti yhtiön taloudellisesti turvatulle pohjalle. Konepaja rakennettiin Pikisaaren kaupunginpuoleiseen osaan.

Konepaja valmisti monenlaisia käyttöesineitä kuten valurautaisia ja taottuja ruoanlaittovälineitä, työkaluja, peltiä ja muuta käyttötavaraa. Merkittävintä tuotantoa olivat kuitenkin konepajan valmistamat sahakoneistot sekä laivanrakennus. Konepaja toimitti sahakoneistoja ainakin Kestilän sahalle, Korkeasaaren sahalle, Saaren sahalle ja Röytän sahalle. Ensimmäiset konepajan valmistamat laivat olivat "Alku" ja 1878 valmistunut "Wilho", joka liikennöi Oulun alueella vuoteen 1888 asti.

Laivojenrakentaminen nousi 1900–luvun alussa konepajan tärkeimmäksi toiminnaksi. Tuolloin valmistuivat muun muassa Warma (1908) ja Luoto (1911). Suurin konepajan koskaan valmistamista laivoista on "Sokeri-Jussi", jonka Suomen Sokeri tilasi ennen talvisotaa syksyllä 1939. Sotien vuoksi laivan valmistuminen viivästyi ja laiva laskettiin vesille marraskuussa 1945 "Wilho" -nimiseksi muutettuna. Talvisodan alettua konepaja määrättiin valmistamaan kranaatinheittimien ammuksia, joita se valmistikin seuraavien viiden vuoden kuluessa lähes puoli miljoonaa kappaletta.

Sotien jälkeen konepajan tuotannosta suurin osa meni Sotevan kautta Neuvostoliittoon sotakorvauksina. Oulun Konepajan tehtäväksi annettiin hioma- ja jyrsinkoneita, säiliöitä, pumppuja ja lumpunkeittimiä.

Oulun Konepaja Oy myytiin 1950–luvulla Raahe Oy:lle. Konepajan toiminta Pikisaaressa loppui 1970–luvulla.

## Lähteet
* 
* 

### Viitteet

## Aiheesta muualla

* Handledning i tjärbränning esittelee tervanpolttoa Oulun Konepajan patentoimilla uuneilla.
* Oulun Konepaja -yhtiöt Pörssitiedossa
Jalkapallon suomenmestaruuskilpailut 1911

**Jalkapallon SM-kilpailut** järjestettiin neljättä kertaa vuonna 1911. Suomen-mestaruuden voitti Helsingin Jalkapalloklubi. Mestaruus oli HJK:lle sen seurahistorian ensimmäinen. Kilpailuun ilmoittautui kaikkiaan kahdeksan seuraa, Kaksi Viipurista, neljä Helsingistä sekä Vasa IS ja Åbo IFK. 

## Alkuerät
Helsinkiläisten osalta karsinnat alkoivat 7. lokakuuta ja myös *maalaisseurat* Turku ja Vaasa kamppailivat ottelunsa Helsingissä 8. lokakuuta. Samana päivänä Viipurin Reipas voitti ystävyysottelussa pietarilaisen Unitaksen 8–1. HJK ja KIF pelasivat tasan ja uusintaottelu käytiin 10.10. Viipurissa oli kaupungin edustaja välieriin ratkaistu jo 1.10.

## Välierä
Välierät määrättiin pelattavaksi 15.10. sen jälkeen kun Ruotsi ilmoitti peruuttavansa maaottelun Suomea vastaan kyseisenä päivänä. Helsingissä HJK ja IFK pelasivat sateen ja pakkasen jäljiltä pehmeällä kentällä tasan 0–0, vaikka IFK:n hyväksi tuomittiin ottelussa rangaistuspotkukin. Seuraavana päivänä Palloliitto sulki Viipurin Reippaan kilpailusta, koska se ei suostunut pelaamaan Turussa. 
Helsinkiläisten ensimmäinen uusinta käytiin 18.10. ja se päättyi jälleen maalittomaan tasapeliin. Sunnuntaina 22.10. sitten toteutui lopulta tuo Suomen jalkapallomaajoukkueen ensimmäinen maaottelu, tai *liitto-ottelu*, kuten termi tuohon aikaan kuului. Ruotsi voitti Helsingissä käydyn kamppailun 5–2 (1–2). Lopulta 29.10. toisessa uusintaottelussa HJK onnistui voittamaan HIFK:n. Samana päivänä Viipurin Reipaskin suostui ottelemaan Turussa paikallista IFK:ta vastaan. ÅIFK oli tyly isäntä maalein 8–0. 

**Reipas luovutti.*

## Loppuottelu
Pelattiin Helsingissä 5. marraskuuta ja siinä kohtasivat paikallinen HJK ja IFK Turusta. Ottelun alla IFK:ta pidettiin jonkinasteisena ennakkosuosikkina. Kamppailun voitti kuitenkin HJK ja voittonumerot muodostuivat yllättävänkin selkeiksi. 

## Suomen mestarit

Maalivahti: Niilo Tammisalo, Puolustajat: Eino Soinio, Jalmari Holopainen, Tukimiehet: Viljo Lietola, Kaarlo Soinio, Pauli Ahlgren, Hyökkääjät: Tuure Tornivuori, Akseli Toivonen, Artturi Nyyssönen, Arvo Eerikäinen, Lauri Tanner

## Lähteet

## Aiheesta muualla
* Suomen pääsarjatason sarjataulukot RSSSF:n sivuilla
* 12.9.1911 Helsingin Sanomat no 209 
* Palloliiton toimintakertomus 
* 1.12.1911 Suomen Urheilulehti no 12
Eija Inkeri

**Eija Inkeri** (oik. **Eija Inkeri Hukkanen**, o.s. **Lappalainen**; 27. toukokuuta 1926 Kuopio – 27. syyskuuta 2012 Lahti) oli suomalainen näyttelijä, joka näytteli 1950-luvulla useissa suomalaisissa elokuvissa. Hän oli vuosina 1949–1951 SF:n kuukausipalkkaisena sopimusnäyttelijänä. Lisäksi hän näytteli vuodesta 1944 lähtien muun muassa Joensuun kaupunginteatterissa, Lahden kaupunginteatterissa ja Radioteatterissa.

## Elokuvat
* *[[Aaltoska orkaniseeraa]]* (1949) ... ilmoituksen vastaanottaja lehtikonttorissa
* *[[Professori Masa]]* (1950) ... Kyllikki Kaarivaara
* *[[Orpopojan valssi]]* (1950) ... Milda
* *[[Vihaan sinua – rakas]]* (1951) ... Tellervo Karnala
* *[[Tytön huivi]]* (1951) ... Milda
* *[[Neljä rakkautta]]* (1951) ... sihteeri
* *[[Lakeuksien lukko (elokuva)|Lakeuksien lukko]]* (1951) ... Kantolan Annikka
* *[[Kenraalin morsian]]* (1951) ... luutnantti Naulan morsian
* *[[Suomalaistyttöjä Tukholmassa]]* (1952) ... Kirsti
* *[[Lumikki ja 7 jätkää]]* (1953) ... Siiri
* *[[Kovaa peliä Pohjolassa]]* (1959) ... vieras kutsuilla
* *[[Iskelmäketju]]* (1959) ... neiti Rauhala, Iskelmä Oy:n sihteeri

## Lähteet
Orpopojan valssi

**Orpopojan valssi** on Ville Salmisen ohjaama mustavalkoinen musiikkielokuva vuodelta 1949. 

Elokuvan aiheena on kuplettilaulaja J. Alfred Tannerin elämä. 1900-luvun alussa Tanner on rakennustyöläisenä Helsingissä, mutta joutuu työttömäksi, kun hänen valvonnassaan rakennettu kerrostalo romahtaa. Hän päätyy esiintymään revyyteatteriin. Vaimokseen hän löytää nuoruudenrakastettunsa Mildan. Elokuvassa on paljon musiikkinumeroita ja näkymiä Helsingistä.

## Näyttelijät

## Arviot

Aikalaisarvioissa hyväntuuliseksi luonnehdittua elokuvaa pidettiin jokseenkin onnistuneena. Esimerkiksi Modest Savtschenko (*Työkansan Sanomat*) kirjoitti: ”Tuskin erehdymme, kun pidämme tämän filmin onnistumista ennen kaikkea sen ohjaajan Ville Salmisen sekä kuvaajan Kalle Peronkosken ansiona. Filmissä on sopivasti vauhtia, kuvasommittelu on luontevaa ja johdonmukaista.” Kriitikko Arto Pajukallio on pitänyt myöhemmässä arviossa elokuvaa paatoksellisena (*Helsingin Sanomat* 18.9.2012)..

## Lähteet
Jalkapallon suomenmestaruuskilpailut 1912

**Jalkapallon suomenmestaruuskilpailut 1912** olivat lajin viidennet SM-kilpailut. Suomen jalkapallomestaruuden voitti Helsingin Jalkapalloklubi. Osallistujia ilmaantui tällä kertaa vain viisi.

## Puolivälierä

## Välierä

## Loppuottelu

## Lähteet

## Aiheesta muualla
* Suomen pääsarjatason sarjataulukot RSSSF:n sivuilla
* Palloliiton toimintakertomus
Samux

**Samux** () on kaupunki Azerbaidžanissa. Se sijaitsee Kurajoen varrella 362 kilometriä Bakusta länteen. Kaupunki on Samuxin piirin keskus. Asukkaita on 6&nbsp;100 henkeä (vuonna 2010).

Paikkakunta on saanut alkunsa vuonna 1971 perustetusta Səfərəliyevin (ven. Сафаралиев, *Safaralijev*) kaupunkimaisesta taajamasta. Vuonna 1992 siitä tuli Samuxin piirin keskus ja samana vuonna se sai nimen *Nəbiağalı* (ven. Набиагалы, *Nabiagaly*). Vuonna 2008 taajamasta tuli *Samuxin* kaupunki.

## Lähteet
Moilanen

**Moilanen** on suomalainen sukunimi, joka on muun muassa seuraavilla henkilöillä:

* Aimo Moilanen (1937–1986), äidinkielen lehtori ja kirjailija
* Anne Moilanen (s. 1976), vapaa toimittaja, teatterikriitikko ja kolumnisti
* Ari Moilanen (s. 1961), raviohjastaja
* Ari Moilanen (s. 1956), painonnostaja
* Eeva Moilanen (s. 1960), lääkäri ja farmakologian professori
* Eeva-Liisa Moilanen (s. 1943), juristi, Kristillisen liiton kansanedustaja
* Harry Moilanen (1931–1991), sisustusarkkitehti
* Ismo Moilanen (s. 1980), lentopalloilija
* Jahvetti Moilanen (oik. *Frans Myyryläinen*, myöh. *Juuso Matero*, 1881–1938), punakaartilaispäällikkö ja läskikapinan johtaja
* Jane Moilanen (o.s. *Korri*, s. 1956), toimitusjohtaja
* Janne Moilanen (s. 1978), jalkapalloilija
* Jarkko Moilanen (s. 1974), API-talouden asiantuntija, IT-alan vaikuttaja, tutkija ja tietokirjailija
* Jarmo Moilanen (s. 1968), tähtiharrastaja, lokakuun camelopardalidien meteoriparven löytäjä
* Jooseppi Moilanen (1906–1982), Mannerheim-ristin ritari
* Jukka Moilanen (s. 1955), insinööri, ent. Ulvilan kaupunginjohtaja
* Jussi Moilanen (*Aimo Huikka*, s. 1985), lauluntekijä, kitaristi, näytelmäkirjailija ja toimittaja
* Kaapro Moilanen (1878–1957), toimittaja ja kansanedustaja, kunnallisneuvos
* Kaisa Moilanen (s. 1967), pikajuoksija
* Kaisa Tammi-Moilanen (s. 1970), psykologi ja vankilanjohtaja
* Louis Moilanen (1886–1913), amerikansuomalainen jättiläinen ja voimamies
* Markku Moilanen (s. 1961), diplomi-insinööri, yritysjohtaja
* Mika Moilanen (s. 1986), salibandyn pelaaja
* Mikko Moilanen (s. 1952), metsäntutkija ja historioitsija
* Mikko Moilanen (s. 1981), arkeologi ja tietokirjailija
* Niilo Moilanen (s. 2001), maastohiihtäjä
* Niko Moilanen (s. 1995), Blind Channel -yhtyeen laulaja ja lauluntekijä
* Otto Moilanen (s. 1979), salibandyn pelaaja
* Paavo Moilanen (s. 1951), kaupan alan yritys- ja järjestöjohtaja, kauppaneuvos
* Paula Moilanen (s. 1940), opettaja ja kirjailija
* Pentti Moilanen (1928–1962), Harjavallan kunnanjohtaja 1958–1962
* Pilvi Moilanen (s. 1972), keskimatkojen juoksija
* Pirjo Lankinen (o.s. *Moilanen*, s. 1963), näyttelijä
* Riikka Moilanen (ent. *Moilanen-Savolainen,* s. 1970), keskustalainen poliitikko
* Sami Moilanen (s. 1999), jääkiekkoilija 
* Sari Ann Moilanen (*Sari Ann Stolt*, s. 1970), näyttelijä
* Sasu Moilanen (s. 1966), ääninäyttelijä ja muusikko
* Senni Moilanen (s. 1987), kansalaisaktivisti
* Tauno Moilanen (1941–2025), insinööri, Imatran kaupunginjohtaja 1996–2006
* Teuvo Moilanen (s. 1973), jalkapallomaalivahti
* Tommi Moilanen (1912–1986), toimittaja ja näytelmäkirjailija, kunnallisneuvos
* Usko Moilanen (1912–1972), seikkailukirjailija
* Veeti Moilanen (s. 2005), jääkiekkoilija
* Ville Moilanen (s. 1999), jalkapalloilija.

## Kuvitteellisia henkilöitä
* Moilanen (engl. *Dogberry*), hahmo William Shakespearen näytelmässä *[[Paljon melua tyhjästä]]*.
* Harri "Mainos-Harri" Moilanen, Aku Sipolan sketsihahmo tv-sarjassa *[[Putous]]*

## Muita
* Moilasen leipomo eli Moilas Oy, leipomo Pieksämäellä
* H. Moilanen, sanonnassa esiintyvä kuvitteellinen avuton henkilö

## Lähteet
Opel Ampera

**Opel Ampera** on Opelin vuodesta 2011 lähtien valmistama hybridiauto. Se on eurooppalainen versio Chevroletin Volt-mallista.

Vuoden 2011 Euro NCAP -kolaritestistä Ampera sai tulokseksi täydet viisi tähteä.

## Katso myös
* Chevrolet Volt

## Lähteet

## Aiheesta muualla
Holm

**Holm** voi tarkoittaa seuraavia:

## Sukunimi
* Holm, sukunimi

## Paikannimi
* -*holm*, ruotsinkielisissä paikannimissä käytettävä pääte, myös muodoissa -*holma* tai -*holmen*

### Suomessa
* Holm, Luodon kunnan hallinnollinen keskus

### Ruotsissa
* Holm, taajama Halmstadin kunnassa
* Holm, pientaajama Sundsvallin kunnassa
* Holmin piiri, piiri Dalslandissa
* Holmin piiri, piiri Hallandissa
* Holmin piiri, piiri Medelpadissa
* Holmin piiri, piiri Uplannissa

### Saksassa
* Holm, kunta Nordfrieslandin piirikunnassa Schleswig-Holsteinissa
* Holm, kunta Pinnebergin piirikunnassa Schleswig-Holsteinissa

### Skotlannissa
* Holm, kunta Orkneysaarilla Skotlannissa

### Tanskassa
* Holm, taajama Sønderborgin kunnassa

### Venäjällä
* Holm, kaupunki Novgorodin alueella
* Holmin piiri, piiri Novgorodin alueella
* Krasnyi Holm, kaupunki Tverin alueella–
* Holmin kuvernementti, Venäjän kuvernementti nyk. Itä-Puolassa 1912–1917.

Lisäksi *Holm* () on usean kylän nimi Venäjällä.
## Aiheesta muualla
* Venäjänkielisen Wikipedian täsmennyssivu mm. Venäjän Holm-nimisistä paikoista
Putkonen

**Putkonen** on suomalainen sukunimi, joka on muun muassa seuraavilla henkilöillä:

* Aarne Putkonen (1890–1918), jääkärivänrikki
* Erkki Putkonen (s. 1964), jalkapalloilija
* Janus Putkonen (s. 1974), teatteriohjaaja, toimittaja ja poliittinen vaikuttaja
* Krista Putkonen-Örn (s. 1970), freelance-näyttelijä
* Marko Putkonen (s. 1947), oopperalaulaja
* Matias Putkonen (1822–1868), pappi, suomentaja, kristillinen kirjailija ja valtiopäivämies
* Matti Putkonen (s. 1950), ammattiyhdistysvaikuttaja
* Paavo Putkonen (1845–1907), arkkiveisujen ja rekilaulujen tekijä
* Tahvo Putkonen (1795–1825), viimeinen Suomessa rauhan aikana mestattu rikollinen
* Tauno Putkonen (1900–1976), lääkäri, iho- ja sukupuolitautien professori
* Timo Putkonen (1940–2021), televisiotoimittaja
* Toivo Armas Putkonen (1912–1980), lintutieteilijä
* Tuovi Putkonen (s. 1947), juontaja ja Suomen romanien oikeudet -seminaarin puheenjohtaja
* Tuula Putkonen (s. 1961), pika- ja aitajuoksija
* Väinö Putkonen (1931–1993), runoilija.
Tomáš Jurčo

**Tomáš Jurčo** (s. 28. joulukuuta 1992 Košice) on slovakialainen jääkiekkoilija, pelipaikaltaan oikea laitahyökkääjä.

Ennen ammattilaisuraa Jurčo pelasi QMJHL-junioriliigan Saint John Sea Dogsissa. Hän on NHL-seura Detroit Red Wingsin toisen kierroksen varaus vuodelta 2011. Jurčo on myös varattu KHL:n varaustilaisuudessa kuudennella kierroksella, varaajana Avtomobilist Jekaterinburg.

## Ura

Košicesta lähtöisin oleva Jurčo pelasi vuoteen 2009 asti kotikaupunkinsa HC Košicen juniorijoukkueissa, kunnes Saint John Sea Dogs varasi hänet CHL:n vuotuisessa Import Draftissa neljäntenä pelaajana.

Jurčo oli varauskelpoinen vuoden  . Puolueeton kykyjenetsintätoimisto Central Scouting Service listasi Jurčon 20. parhaaksi Pohjois-Amerikassa pelaavaksi kenttäpelaajaksi lopullisessa arvioinnissaan ennen varaustilaisuudessa, ja lopulta Detroit Red Wings varasi hänet toisella kierroksella, koko tilaisuuden 35. pelaajana. 

Jurco teki syksyllä 2020 yksivuotisen sopimuksen Las Vegas Golden Knightsin kanssa.

### Maajoukkueura

Jurčo on edustanut Slovakiaa nuorten arvokisoissa kolmeen otteeseen, keväällä 2009 alle 18-vuotiaiden MM-kisoissa sekä nuorten MM-kisoissa 2011 ja 2012.

## Pelityyli
Jurčo  on tunnettu loistavasta kiekonkäsittelytaidostaan.

## Muuta

Videot Jurčon erilaisista tempuista ovat saavuttaneet suosiota YouTube -videopalvelussa, ja NHL on myös noteerannut hänet omilla sivuillaan.

## Lähteet

## Aiheesta muualla
*Video Jurčon tempuista NHL.com -sivustolla
C (latausvirta)

**C** on akkujen lataus- ja purkuvirran sallitun maksimin ilmoittava kerroin. Kerroin kertoo akun kestämän latausvirran tai purkuvirran määrän ampeereina suhteessa akun kapasiteettiin ja akusta ilmoitetaan erikseen sekä purkuvirtakerroin että latausvirtakerroin.

Akkua jonka sallittu latausvirta on 1 C ja kapasiteetti on 40 Ah, voi ladata 40 ampeerin maksimivirralla. Samoin jos saman akun purkukerroin on 2 C, akkua voi kuormittaa 80 ampeerin virralla.

Kerrointa C ei tule sekoittaa Coulombin yksikköön C, joka on sähkövarauksen yksikkö.

## Lähteet
*turkusoft.fi, akunlatauksen opas
Haukkavaara–Pekonlahti-rata

**Haukkavaara–Pekonlahti-rata** oli suomalainen vuonna 1927 lakkautettu 750 mm:n kapearaiteinen rautatie, joka sijaitsi luovutetussa Karjalassa Hiitolassa. Seitsemän kilometriä pitkää rataa pitkin kuljetettiin sahatavaraa A. Ahlström Oy:n Pekonlahden sahalta Haukkavaarassa sijainneelle saman yhtiön omistamalle lautatarhalle. Täältä sahatavara toimitettiin eteenpäin Haukkavaaran kautta kulkenutta Sortavala–Viipuri-rautatietä pitkin.

Radalla oli käytössä ainakin yhdysvaltalainen Dickson-höyryveturi (1083/1899, 0-6-4T), joka myytiin radan lakkauttamisen jälkeen 1927 Läskelän rautatielle. Radalla oli lisäksi pieni Krauss-höyryveturi, valmistajanumeroltaan 2644. Sama veturi oli ollut aiemmin Hietalahden satamaratatyömaalla. Ennen Pekonlahden radalle siirtoa veturin raideleveys kavennettiin 1000 millimetristä 750 millimetriin. Puutavaran kuljetukseen käytetyt vaunut olivat yksinkertaisia telejä, joita oli aina kaksi kiinteästi kytkettynä peräkkäin, muodostaen täten yhden vaunun. Radalla oli käytössä myös pari henkilövaunua, joilla kuljetettiin lautatarhan työläisiä.

## Lähteet
* Hiitolan pitäjäsivut: Haukkavaara
* https://www.porssitieto.fi/yhtiot/lisaa/wibtravaru.shtml
* http://luovutettukarjala.fi/virtu/displayimage.php?pid=182
* http://vaunut.org/kuva/91714?paik=pekonlahti

### Viitteet

## Aiheesta muualla
Xudat

**Xudat** () on kaupunki Azerbaidžanin Xaçmazin piirissä. Se sijaitsee lähellä Kaspianmeren rantaa 184 kilometriä Bakusta luoteeseen. Kaupungin kautta kulkee Bakusta Venäjälle johtava rautatie. Asukkaita on 14&nbsp;800 henkeä (vuonna 2010).

1700-luvun alussa Xudat oli kaanikunnan keskus kunnes pääkaupunki siirrettiin Qubaan. Vuonna 1939 paikkakunnasta tuli kaupunkimainen taajama ja vuonna 1950 kaupunki. Siellä toimii elintarviketeollisuutta. Nähtävyyksiin kuuluu vanha linnoitus. Kaspianmeren ranta on suosittu lomanviettokohde.

## Lähteet

## Aiheesta muualla
* Azerb.com: Khudat (Xudat)
Lawrence Nemeia

**Lawrence Nemeia** (s. 12. marraskuuta 1977) on kiribatilainen jalkapalloilija, pelipaikaltaan keskikenttäpelaaja. Hän on pelannut maajoukkueessa viisi ottelua ja tehnyt niissä kaksi maalia, joten hän johtaa molempia tilastoja. Nemeia pelasi Etelä-Tyynenmeren kisoissa 2003 kolmessa ottelussa ja teki Tuvalua vastaan kaksi maalia.

## Lähteet
Zərdab

**Zərdab** () on kaupunki Azerbaidžanissa. Se sijaitsee Kurajoen rannalla 231 kilometriä Bakusta länteen. Kaupunki on Zərdabin piirin keskus. Asukkaita on 11&nbsp;700 henkeä (vuonna 2010).

Zərdabista tuli piirikeskus vuonna 1935, kaupunkimainen taajama vuonna 1960 ja kaupunki vuonna 1968. Se on maatalousalueen keskus, jossa toimii kevyttä ja elintarviketeollisuutta.

## Lähteet
Xaçmaz

**Xaçmaz** () on kaupunki Azerbaidžanissa. Se sijaitsee Kaspianmereen laskevan Qudyalçayjoen varrella 157 kilometriä Bakusta luoteeseen. Kaupunki on Xaçmazin piirin keskus. Sen kautta kulkee Bakusta Venäjälle johtava rautatie. Asukkaita on 41&nbsp;000 henkeä (vuonna 2010).

Xaçmazista tuli piirikeskus vuonna 1930, kaupunkimainen taajama vuonna 1935 ja kaupunki vuonna 1938. Se on maatalousalueen keskus, jossa tuotetaan elintarvikkeita ja kudotaan mattoja. Kaupungissa on historiallinen museo ja mattomuseo.

## Lähteet

## Aiheesta muualla

* Azerb.com: Khachmas (Xaçmas, Hachmas)
In Touch Weekly

**In Touch Weekly** on yhdysvaltalainen aikakauslehti, joka tekee sensaationhakuisia artikkeleita julkisuuden henkilöistä. Lehti on keskittynyt viihdeuutisiin, muotiin, kauneuteen, suhteisiin ja elämäntapaan ja se on suunnattu nuorille aikuisille.

*[[Bauer Media Group]]* aloitti lehden kustantamisen vuonna 2002. Richard Spencer toimi sen päätoimittajana julkaisusta vuoteen 2010 asti.

*Bauer Media Group* kustansi myös lehden sisarlehteä *[[Life & Style]]*, joka on myös viikoittain ilmestyvä juorulehti. Kun *In Touch* keskittyy enemmän julkisuuden henkilöihin, *Life & Style* antaa lukijoillen kauneus- ja muotivinkkejä.

Kesäkuussa 2018 American Media, Inc. osti *In Touchin* ja 12 muuta lehteä Bauerilta. Kauppasummaa ei kerrottu.

## Lähteet
Mirlan Murzajev

**Mirlan Abdraimovitš Murzajev** (; s. 29. maaliskuuta 1990 Kotškor-Ata) on kirgisialainen jalkapalloilija, pelipaikaltaan hyökkääjä. Hän edustaa seuratasolla israelilaista Hapoel Petah Tikvaa. Murzajev on pelannut Kirgisian maajoukkueessa neljätoista ottelua ja tehnyt niissä viisi maalia.

## Lähteet
Judas (Lady Gagan kappale)

"**Judas**" on yhdysvaltalaisen pop-laulaja Lady Gagan kappale ja se julkaistiin artistin toisen studioalbumin *[[Born This Way]]* toisena singlenä 15. huhtikuuta 2011. Judaksen ovat kirjoittaneet Lady Gaga sekä RedOne.

## Kappalelista
***digitaalinen**
# 

## Julkaisu

## Listasijoitukset

## Lähteet

## Aiheesta muualla
* Kappaleen musiikkivideo YouTubessa
Billy Ketkeophomphone

**Vilayphone "Billy" Ketkeophomphone** (s. 24. maaliskuuta 1990 Champigny-sur-Marne) on ranskalais-laosilainen jalkapalloilija, pelipaikaltaan hyökkääjä. Hän edustaa seuratasolla RC Strasbourgia, jonka joukkueissa hän on pelannut koko ammattilaisuransa. Ketkeophomphone pelasi seuran kakkosjoukkueessa, kunnes nousi ykkösjoukkueeseen vuonna 2009. Hän on pelannut sen jälkeen 25 ottelua ja tehnyt niissä viisi maalia.

## Lähteet
Ammunnan maailmanmestaruuskilpailut 1950

**Vuoden 1950 ammunnan maailmanmestaruuskilpailut** järjestettiin Madridissa. Mukana olivat vain haulikkolajit. Yhdysvaltain Carola Mandelista tuli ensimmäinen naismitalisti ammunnan maailmanmestaruuskisojen henkilökohtaisissa lajeissa kautta aikain.

## Mitalistit

## Lähteet
* Kansainvälisen ampumaurheiluliiton (ISSF) tietokanta
Keokuk

**Keokuk** on kaupunki Yhdysvalloissa Iowan osavaltiossa. Se sijaitsee Mississippijoen varrella ja kuuluu Leen piirikuntaan. Kaupungissa oli 11&nbsp;427 asukasta vuonna . Ensimmäisenä uudisasukkaana alueelle saapui vuonna 1820 Samuel C. Muir. Kaupunki perustettiin 1837, ja se sai nimensä Sauk-intiaanien päällikön Keokukin mukaan. Kaupungissa sijaitsi useita sairaaloita Yhdysvaltain sisällissodan aikana. Kirjailija Mark Twain asui Keokissa lyhyen aikaa 1850-luvulla.

Jokeen rakennettiin 1910-luvun alussa Keokukin kohdalle pato ja voimala.

## Lähteet

## Aiheesta muualla
Aljona Kartašova

**Aljona Vladimirovna Kartašova** (, s. 23. tammikuuta 1982 Angarsk, Venäjän SFNT) on venäläinen naispainija, olympiamitalisti, maailman- ja Euroopan mestari.

Kartašova saavutti olympiahopeaa Pekingissä 2008 sarjassa 63 kg. Loppuottelussa hän hävisi japanilaiselle Kaori Ichōlle. Ateenan kesäolympialaisissa 2004 Kartašova sijoittui samassa painoluokassa kahdeksanneksi. Maailmanmestaruuden Kartašova on voittanut kerran ja Euroopan mestaruuden kolme kertaa. EM-kilpailuista hän on voittanut yhteensä kuusi mitalia.

## Lähteet
* Alyona Kartashova Biography and Olympic Results  Sports Reference LLC. 
* Profiili foldeak.com:in painitietokannassa 
* Profiili FILA:n sivustolla
Ryan Nugent-Hopkins

**Ryan Jeremy Noel Nugent-Hopkins** (s. 12. huhtikuuta 1993 Burnaby, Brittiläinen Kolumbia, Kanada) on kanadalainen  jääkiekkoilija, pelipaikaltaan keskushyökkääjä. Hän edustaa NHL-seura Edmonton Oilersia.

Nugent-Hopkins oli vuoden 2011  ensimmäinen valinta.

## Ennen ammattilaisuraa

Nugent-Hopkins pelasi juniorina kotikaupunkinsa Burnaby Winter Clubissa. Vuonna 2005 hän johdatti joukkueen välieriin Quebecin junioriturnauksessa ja myöhemmin samana vuonna piirisarjan mestaruuteen. Red Deer Rebels varasi hänet ensimmäisenä vuoden 2008 WHL:n varaustilaisuudessa. Hänet valittiin vuoden 2008 Mac's AAA -turnauksen arvokkaimmaksi pelaajaksi, ja pääsi myös turnauksen tähdistökentälliseen.

Ensimmäisellä WHL-kaudellaan Nugent-Hopkins pelasi viidessä ottelussa keräten kaksi maalia ja kuusi pistettä. Seuraavalla kaudella 2009–2010 hän pelasi 67 ottelua kasaten niissä 24 maalia ja 41 syöttöä. Kauden loputtua Nugent-Hopkins valittiin WHL:n kauden tulokkaaksi. Hän myös selviytyi kolmen parhaan joukkoon koko CHL:n tulokasäänestyksessä ollen lopulta kolmas. 

## Ammattilaisura

Edmonton Oilers varasi Nugent-Hopkinsin ykkösvarauksella kesällä 2011. Hän esiintyi edukseen harjoituspeleissä ja onnistui selvittämään paikkansa lopulliseen NHL-kokoonpanoon. Kun Edmonton päätti pitää hänet kokoonpanossaan harjoituskauden jälkeen, monet pitivät häntä fyysisesti liian heikkona NHL:ään. Nugent-Hopkins oli kuitenkin syyskaudella joukkueensa paras pistemies, teki kypärätempun kolmannessa ottelussaan ja syötti viisi maalia yhdessä pelissä. Ennen loukkaantumistaan kesken kauden hän keräsi 35 pistettä. Lisäksi Nugent-Hopkins valittiin kaksi kertaa kuukauden tulokkaaksi. 

Nugent-Hopkins valittiin tulokaskaudellaan mukaan un, mutta joutui loukkaantumisensa vuoksi jättämään tapahtuman väliin.

Toisen ammattilaiskautensa Nugent-Hopkins aloitti NHL:n työsulun takia AHL-farmiliigan Oklahoma City Baronsissa. Lisäksi ennen NHL:n alkamista hän ehti edustaa Kanadaa nuorten MM-kisoissa. Kanadan kapteenina toiminut Nugent-Hopkins voitti turnauksen pistepörssin, ja hänet valittiin tähdistöjoukkueeseen sekä turnauksen parhaaksi hyökkääjäksi.

Nugent-Hopkins solmi syyskuussa 2013 seitsenvuotisen, arvoltaan 48 miljoonan dollarin jatkosopimuksen Edmonton Oilersin kanssa.

Kesäkuussa 2021 Nugent-Hopkins teki Oilersin kanssa kahdeksan vuoden mittaisen ja yhteensä 41 miljoonan dollarin arvoisen jatkosopimuksen.

## Maajoukkueura

Nugent-Hopkins on edustanut Kanadaa aikuisten arvokisoissa kerran, vuoden 2012 MM-kisoissa. Lisäksi hän on pelannut kerran sekä nuorten (2013) että alle 18-vuotiaiden (2011) maailmanmestaruuskilpailuissa. Nuorten kisoissa Nugent-Hopkins toimi myös Kanadan joukkueen kapteenina.

## Uratilastot
*Lähde: EliteProspects*

## Palkinnot

## Lähteet

## Aiheesta muualla
Jekaterina Bukina

**Jekaterina Borisovna Bukina** (, s. 5. toukokuuta 1987 Angarsk, Venäjän SFNT, Neuvostoliitto) on venäläinen naispainija.

Bukina voitti sarjan 75 kg olympiapronssia Rio de Janeirossa 2016. Vuonna 2011 hän saavutti 72-kiloisten MM-hopeaa Istanbulista ja vuonna 2010 MM-pronssia Moskovasta sekä EM-hopeaa Bakusta. Hän saavutti 75 kg:n sarjassa EM-pronssia Vantaalta 2014 sekä hopeaa Euroopan kisoissa 2015. 76 kg:n painoluokassa hän sai EM-kilpailuista hopeaa Kaspijskista 2018 ja kultaa Roomasta 2020.

## Lähteet
* Bukina, Ekaterina (RUS) International Wrestling Database 

### Viitteet
Irina Tsirkevitš

**Irina Tsirkevitš** (s. 6. lokakuuta 1986 Babruisk, Valko-Venäjän SNT) on valkovenäläinen naispainija.

Tsirkevitš on voittanut painijanurallaan kolme EM-pronssimitalia 67 kilogramman painoluokasta.

## Lähteet
* Profiili foldeak.com:in painitietokannassa 
* Profiili FILA:n sivustolla
Audrey Prieto

**Audrey Prieto-Bokhašvili** (s. 13. kesäkuuta 1980 Clermont-Ferrand) on ranskalainen naispainija ja maailmanmestari.

Prieto voitti sarjan 59 kg maailmanmestaruuden Bakussa 2007. Loppuottelussa hän voitti saksalaisen Stéphanie Großin. Maailmanmestaruutensa lisäksi Prieto on saavuttanut MM-pronssia ja kolme EM-mitalia. Pekingin kesäolympialaisissa 2008 hän sijoittui sarjassa 72 kg 14:nneksi.

## Lähteet
* Audrey Prieto-Bokhashvili Biography and Olympic Results  Sports Reference LLC. 
* Profiili foldeak.com:in painitietokannassa 
* Profiili FILA:n sivustolla
Ōtani Yoshitsugu

**Ōtani Yoshitsugu** (, 1558 – 21. lokakuuta 1600) oli japanilainen samurai, joka eli Azuchi-Momoyama-kaudella. 

Yoshitsugu syntyi vuonna 1558, ja hänen isänsä toimi joko Ōtomo Sōrinin tai Rokkaku Yoshikatan palveluksessa. Yoshitsugu sittemmin liittyi Toyotomi Hideyoshiin, ja hänet lähetettiin epäonnistuneelle Korean valtausyritykselle yhdessä Mashita Nagamorin ja Ishida Mitsunarin kanssa. Tuolloin hän sairasti lepraa, ja hänen kuntonsa muuttui jatkuvasti heikommaksi.

Kun Hideyoshi menehtyi, sijaishallitsijoiden neuvostossa syntyi kiistaa vallasta. Daimiot lopulta jakaantuivat kahteen leiriin, joista toista johti Mitsunari ja toista Tokugawa Ieyasu. Kaksikon välit kiristyivät lopulta avoimeksi sodaksi, ja osapuolet kohtasivat toisensa Sekigaharan taistelussa vuonna 1600. Tuolloin Yoshitsugu oli niin huonossa kunnossa, ettei hän kyennyt seisomaan eikä taistelemaan. Hänet kannettiin seuraamaan taistelua kantotuolissa.

Taistelun aikana Yoshitsugu komensi 600 samurain joukkoa, jonka lisäksi hänen tukenaan oli useiden muiden komentajien johtamat 4000 sotilasta. Huonontuneen näkönsä johdosta hän joutui kuitenkin jatkuvasti turvautumaan muiden raportteihin taistelun kulusta. Taistelun edetessä Mitsunarin joukkoihin kuulunut Kobayakawa Hideaki, joka oli sijoittunut Yoshitsugun yläpuolelle Matsuo-vuorelle, ei suostunut etenemään käskyistä huolimatta. Yoshitsugu epäili liittolaisensa aikeita, ja päätti sijoittaa osan joukoistaan turvaamaan mahdollisen hyökkäyksen selustasta. Hänen epäilyksensä osui oikeaan, sillä pian Hideaki johti joukkonsa Yoshitsugua vastaan. Tähän liittyivät myös Akaza Naoyasu, Ogawa Suketada, Kutsuki Mototsuna sekä Wakizaka Yasuharu, joiden joukkoihin kuului yli 20 000 sotilasta.

Yoshitsugu onnistui hetken taistelemaan vastaan, ja jopa ajoi Hideakin joukot takaisin vuoren puoliväliin, mutta lopulta hänen joukkonsa murtuivat ylivoiman edessä. Saatuaan tiedon häviöstä, Yoshitsugu pyysi alaistaan auttamaan häntä seppukussa.

## Lähteet
*
Fancy Pants Adventures

**Fancy Pants Adventures** on Brad Bornen luoma sarja ilmaisia selainpelejä. 

## Julkaisut
Peli on julkaistu erillisinä maailmoina.

Kolme maailmaa on julkaistu tähän mennessä. Ensimmäinen maailma julkaistiin 14.3.2006, maailma 2 9.1.2008 ja maailma 3 5.4.2012.  Brad Borne teki myös Fancy box -nimisen pelin, jossa on suurimmaksi osaksi pelaajien itsetekemiä tasoja. Brad Borne ilmoitti aloittavansa työskentelyt *maailma 3:sen* kanssa vuonna 2009, mutta alkoikin ennen pelin ilmestymistä työskennellä konsoliversion parissa. Konsoliversion kehittivät Brad Borne ja Over the Top Games ja se julkaistiin EA 2D:n toimesta Playstation Networkiin 19.4.2011 ja Xbox Live Arcadeen 20.4.2011.

## Pelaaminen
Pelin pelattava hahmo on Fancy Pants Man, jota pelaaja ohjaa. Hahmoja ohjataan avoimilla tasoilla, jotka sisältävät esteitä ylitettäväksi ja vihollisia väistettäväksi tai tuhottavaksi. Vihollisia ovat esimerkiksi hämähäkki, etana ja asetta kantava hiiri.

Pelin moninpeli tuki on vain tietyillä alustoilla.

## Lähteet

## Aiheesta muualla
* BorneGames.com Brad Bornen sivusto
Fysikaaliset tieteet

**Fysikaaliset tieteet** ovat ryhmä luonnontieteitä, joiden tutkimuskohteena on epäorgaaninen maailma. Orgaanista maailmaa tutkiva tiede on biologia. Tyypillisesti fysikaalisiin tieteisiin luetaan
* tähtitiede
* fysiikka
* kemia
* geotieteet

## Lähteet
The Recruit

**The Recruit**, televisioesityksessä myös *The Recruit – agenttikokelas* () on yhdysvaltalainen toimintatrilleri vuodelta 2003. Elokuvan on ohjannut Roger Donaldson. Sen pääosissa esiintyvät Colin Farrell (James Clayton) ja Al Pacino (Walter Burke).

## Näyttelijät

## Lähteet

## Aiheesta muualla
*
Seitsemän ilon kyyneleet

**Seitsemän ilon kyyneleet** on Remu Aaltosen elämäkerrallinen kirja, jonka on toimittanut Nina Honkanen. Teoksen on julkaissut Otava vuonna 1998. Teoksen valokuvat ovat Henrik Schüttin. 

## Lähteet

## Aiheesta muualla
* Risto Heikkinen: Remu Aaltosen opas ihmismaiseen elamaan. Agricola 8.8.1998.
Alumiinikuu: Suomalaista rocklyriikkaa

**Alumiinikuu: Suomalaista rocklyriikkaa** on Timo Forssin ja Satu Kiiskisen toimittama kokoelma suomalaisten populaarimusiikin esittäjien sanoituksia 1990-luvulta. Teoksen on julkaissut Kirjayhtymä 1999. Kirja on suunnattu runouden opetukseen yläasteille ja lukioille ja siihen liittyy opettajan vihjevihko. 

## Lähteet

## Aiheesta muualla
* M. G. Soikkeli: Runous tislautuu rockista. 1999.
Vuosikirja (runokirja)

**Vuosikirja** on Jarkko Tontin vuonna 2006 ilmestynyt esikoisrunokokoelma.

## Vastaanotto
Teokselle myönnettiin Kalevi Jäntin kirjallisuuspalkinto, ja se oli ehdolla Helsingin Sanomain esikoiskirjapalkinnon saajaksi.

Kalevi Jäntin palkintolautakunnan mukaan "Jarkko Tontti tulee suomalaiseen runouteen varmaotteisella, luontevalla ja levollisesti hengittävällä säkeellä. *Vuosikirjan* historiallisissa näyissä kuulemme haavikkolaisia äänenpainoja, komeissa roolirunoissa mahdikkaat kuvat taittuvat monipohjaiseen ironiaan." 

*Helsingin Sanomiin* teoksen arvostelleen Jukka Koskelaisen mukaan "Jarkko Tontin *Vuosikirja* on ylenpalttinen kokoelma."

*Suomen Kuvalehden* arvioitsijan Joni Pyysalon mukaan "Hallitussa *Vuosikirjassa* on ajatusta ja kirjoittamisen helppoutta, hyvää ja luettavaa.”

## Käännöksiä
Teoksen runoja on käännetty saksaksi, englanniksi, ranskaksi, espanjaksi, italiaksi, puolaksi, sloveniaksi, viroksi, japaniksi, tšekiksi, portugaliksi, kreikaksi, latinaksi, romaniaksi, kroatiaksi ja venäjäksi.

## Muuta
Vuosikirjan runo *Saisi oman talon* oli mukana Minna Joenniemen juontamassa YLE TV1:n Runoraati-ohjelmassa keväällä 2007.

## Lähteet

## Aiheesta muualla
* Niina Holm: Historiaa kirjoittamassa. *Kiiltomato* 3.4.2006.
* Jukka Koskelainen: Miltä tuntuu, kun kiintopisteet pakenevat. *Helsingin Sanomat* 3.5.2006.
* Teoksesta kirjailijan sivuilla.
* Teoksen runoja ääneen luettuna ja käännöksinä eri kielille. Lyrikline.org.
Jacasser

**Jacasser** on Jarkko Tontin vuonna 2009 ilmestynyt toinen runokokoelma. 

## Vastaanotto

Kirjallisuudentutkija Outi Oja kirjoitti teoksesta vuonna 2010 *Nuoressa Voimassa*: "Pidän Tontin uusinta hänen toistaiseksi parhaimpana teoksenaan."

*Helsingin Sanomien* kirja-arvostelun (11.12.2009) mukaan: "Toisessa runokokoelmassaan *Jacasser* Jarkko Tontti maalaa länsimaisen miehen mielenmaisemaa historian saatossa Rooman valtakunnasta tähän päivään ja eri ikävaiheissa syntymästä kuolemaan. Lopputulos ei ole hullumpi."

*Suomen Kuvalehden* (5/2010) arvioitsija totesi: "Roolihenkilö Jacasser pohtii, historiaa, politiikkaa, lapsuutta, isyyttä, rakkautta, ystävyyttä ja yksinäisyyttä sekä kirjojen ja kirjoittamisen merkitystä." 

Runouslehti *Tuli & Savussa* (4/2009) Venla Rossi kirjoitti teoksesta: "Jarkko Tontin toinen runokokoelma Jacasser on niin trendikäs kuin runokokoelman nyt on mahdollista olla!"

*Kauppalehti Optio*n (29.10.2009) kirja-arvostelijan mukaan: "Jarkko Tontti ei ole vielä neljääkymmentäkään, mutta hänen runollinen alter egonsa on vuosisatamme mies ja enemmänkin."

## Käännöksiä
Teoksen runoja on käännetty saksaksi, englanniksi, ranskaksi, espanjaksi, italiaksi, puolaksi, sloveniaksi, viroksi, japaniksi, portugaliksi, kreikaksi, latinaksi, romaniaksi, kroatiaksi ja venäjäksi.

## Lähteet

## Aiheesta muualla
* Maija Kauhanen: Unelma siitä ettei olisi mies. Helsingin Sanomat 11.12.2009.
* Jani Saxell: Taiteilijan omakuva kahdelta vuosituhannelta. Kiiltomato.net 9.11.2009.
* Teoksesta kirjailijan sivuilla.
Turkin juutalaiset

**Turkin juutalaiset** ovat Turkissa asuvia juutalaisia. Osa heistä polveutuu 1400-luvun lopulla maahan Espanjasta tulleista sefardijuutalaisista. Pieni osa polveutuu myös aškenaseista. Juutalaisten määräksi Turkissa on arvioitu noin 23&nbsp;000. Juutalaiset puhuvat turkin lisäksi ladinoa ja jiddišiä.

## Historia

Turkin juutalaiset ovat peräisin monelta suunnalta kuten Anatoliasta, Balkanilta ja Lähi-idän alueilta. Osa on Espanjasta vuonna 1492 karkotettujen juutalaisten jälkeläisiä. Lähi-idässä oli osmanivalloitusten aikana paljon juutalaisia, joista osa muutti kauppiaina Bursaan tai Istanbuliin. 

Juutalaiset saivat yleensä elää Osmanivaltiossa rauhassa, vaikka heitä rajoittivat *[[dhimmi]]*-säännöt. Pahin vaino oli Mehmed IV:n (1648–1687) aikana, jolloin juutalaisista tehtiin syyllisiä Konstantinopolin paloon vuonna 1660. Heidät pakotettiin myymään omaisuutensa muslimeille ja sitten karkotettiin. Seuraavana vuonna  juutalaiset velvoitettiin pukeutumaan tunnistamista helpottavalla tavalla, heidän omaisuuttaan takavarikoitiin ja synagogia hävitettiin. Vuosina 1663–1687 juutalaisten hovilääkärien ja muiden virkamiesten oli pakko julkisesti kääntyä islamiin. Juutalaiset  korvattiin korkeissa viroissa kreikkalaisilla ortodokseilla.

Juutalaisten asema turvattiin Lausannen sopimuksessa vuonna 1923, mutta heitä pidetään silti toisen luokan kansalaisina. Myös sopimuksen jälkeen juutalaisiin ja muihin ei-islamilaisiin vähemmistöihin on kohdistettu väkivaltaa. Valtio ei esimerkiksi puuttunut väkijoukkojen juutalaisia vastaan harjoittamaan väkivaltaan Traakiassa vuonna 1934 ja Istanbulissa vuonna 1955. 

Vuosina 1941 ja 1942 ei-muslimeita pakkovärvättiin työpataljooniin ja vuonna 1942 astui voimaan heitä syrjivä omaisuusvero. 1960-luvulta lähtien ei-muslimien hallitsemien säätiöiden ja järjestöjen omaisuutta on takavarikoitu. Nykypäivänä suurin osa Turkin juutalaisista asuu Istanbulissa. Lisäksi Izmirissä (Smyrnassa) asuu noin 2&nbsp;500 juutalaista. Muualla juutalaisten määrä on erittäin pieni. Istanbulissa on 19 synagogaa, joista yksi on aškenasien.

## Kulttuuri
Suurin osa Turkin juutalaisten lapsista käy valtion kouluja, joissa opetus tapahtuu turkiksi. Istanbulissa juutalaisilla on juutalaisyhteisön ylläpitämät ala- ja yläkoulut ja alakoulu Izmirissä. Niissä opetus tapahtuu pääasiassa turkiksi, mutta myös  hepreaa opiskellaan. Ladinoa eli juutalaisespanjaa puhuu enää noin 8000 henkeä, vaikka kieltä on pyritty ylläpitämään.

## Lähteet
Jonathan Clements

**Jonathan Clements** (s. 9. heinäkuuta 1971) on brittiläinen kirjailija ja käsikirjoittaja, joka on kirjoittanut muun muassa Kungfutsen, Koxingan ja Qin Shi Huangdin elämäkerrat. Hän kirjoittaa myös kuukausittain kolumneja *[[Neo (lehti)|Neo]]*-lehteen, sekä oli luomassa japanilaisia draama- ja animesarjoja käsitteleviä tietosanakirjoja. Clements puhuu sekä kiinaa että japania, ja suuri osa hänen teoksistaan sijoittuukin Itä-Aasiaan. Tämän lisäksi hänen aiheisiinsa on kuulunut muun muassa viikingit, Mao Zedong ja Mannerheim.

## Suomennetut teokset
* 

## Muita teoksia
* 

## Aiheesta muualla
* Muramasa Industries – Jonathan Clementsin viralliset sivut
* Aasian halki ratsasti juro Mannerheim. *Helsingin Sanomat* 15.3.2009.
* Englantilainen Mannerheimin jalanjäljillä . *Länsi-Savo* 2.8.2009.
Wakefieldin tuomiokirkko

**Wakefieldin tuomiokirkko** () on Englannin kirkon Wakefieldin hiippakunnan tuomiokirkko. Vanhin osa, pohjoisseinä, on rakennettu noin vuonna 1150 ja viimeisimmät työt saatiin päätökseen 1904.

Kirkon nykyisen ulkonäön merkittävin suunnittelija on George Gilbert Scott, joka piirtämiä merkittäviä kunnostustöitä toteutettiin 1800-luvun jälkipuoliskolla. Hän uusi kirkon tornin pintarakenteen ja lisäsi siihen uuden huipun. Alttaritaulun viimeisteleminen jäi Scottin pojan huoleksi. Vuonna 1888 kirkko kohosi katedraaliksi, ja John Loughborough Pearson sai suunnitella siihen uuden itäsiiven. 

## Lähteet

## Aiheesta muualla

*Wakefieldin katedraalin sivusto
Rovaniemi Marathon

**Rovaniemi Marathon** on joka vuosi järjestettävä maratontapahtuma Rovaniemellä. Se juostaan perinteisesti kesä-heinäkuun vaihteessa, juhannuksen jälkeisenä lauantaina. Tapahtumaa on järjestetty vuodesta 1996 alkaen.

Juoksulajeja ovat maraton, puolimaraton, pyörätuolikelaus, kymppi ja lasten minimaraton. Yleisen kilpasarjan lisäksi kilpailut on jaettu ikäluokkiin viiden vuoden välein.

Maratonin lähtö tapahtuu rovakadulta ja reitti kulkee pääosin Kemijoen varrella.

Marathonin järjestävät Arctic Marathon Club ja Rovaniemi Roadrunners.

## Lähteet

## Aiheesta muualla
* Rovaniemi Marathonin kotisivut
Lumenpudottaja

**Lumenpudottaja** on kattojen lumitilanteen hallinnan ja lumen turvallisen ja hallitun alassaattamisen suorittavasta henkilöstä käytettävä ammattinimike. Lumenpudottajan tehtävänä on erilaisia työvälineitä hyväksi käyttäen turvata kattorakenteiden kunnossa pysyminen poistamalla kattojen päältä ylimääräinen lumi.

Tärkeintä lumenpudottajan työssä on lumen pudottaminen turvallisesti katoilta ja sen jälkeen katolta pudonneen lumenluonti katutasosta. Katoilta pudotetun lumen siirtäminen voidaan tosin joissain tilanteissa ulkoistaa myös ulkopuolisille toimijoille. Nykyään lumenpudotuksen apuvälineiksi on kehitetty erilaisia laitteita, mutta ammattikäytössä perinteinen lapio on usein todettu lumikolan ohella parhaaksi työvälineeksi. Työ vaatii tarkkuutta, tasapainoa ja hyvää fyysistä kuntoa. 

Lumenpudottajan työ on ryhmätyötä, ja ammatissa tapahtuu paljon tapaturmia. Lumenpudottajilta edellytetään valppautta, ripeyttä ja tarkkuutta. Lumenpudottajan työt ovat kausityötä.
Ammunnan maailmanmestaruuskilpailut 1897

**Vuoden 1897 ammunnan maailmanmestaruuskilpailut** järjestettiin Lyonissa. Kyseessä olivat kautta aikain ensimmäiset maailmanmestaruuskilpailut ammunnassa. Ohjelmassa oli ainoastaan kivääriammunta ja mitalit jaettiin kaikkiaan viidessä eri lajissa.

## Mitalistit

## Lähteet
* Kansainvälisen ampumaurheiluliiton (ISSF) tietokanta
Grosse Pointe Blank – Palkkamurhaaja pikkukaupungista

**Grosse Pointe Blank – Palkkamurhaaja pikkukaupungista** (televisioesityksessä käytetty myös nimeä *Grosse Pointe Blank – palkkamurhaaja pikkukaupungissa*) on vuonna 1997 julkaistu George Armitagen ohjaama elokuva. Se on lajityypiltään toiminnallinen musta komedia. Elokuvassa nähdään pääroolissa olevan John Cusackin lisäksi peräti kolme hänen sisarustaan; hänen siskonsa Joan sivuroolissa päähenkilön sihteerinä sekä hänen siskonsa Ann ja veljensä Bill pikkurooleissa.

## Tarina
Palkkamurhaaja Martin Q. Blank (John Cusack) päätyy keikan myötä vanhaan kotikaupunkiinsa Grosse Pointeen, jossa järjestetään samaan aikaan myös luokkakokous.

## Rooleissa

## Aiheesta muualla
*
Gold Coastin lentoasema

**Gold Coastin lentoasema** eli **Coolangattan lentoasema** on julkinen lentoasema, joka sijaitsee Gold Coastissa, Australiassa. Lentoasema on Australian kuudenneksi vilkkain, ja vuosina 2009–2010 kentän kautta kulki 5&nbsp;479&nbsp;255 matkustajaa. Lentoyhtiöitä, jotka operoivat kentällä, ovat Air New Zealand, AirAsia X, Airnorth, Jetstar Airways, Tigerair Australia ja Virgin Australia. Vuoteen 1999 asti lentoasema tunnettiin nimellä Coolangattan lentoasema.

## Lähteet

## Aiheesta muualla
Strand

**Strand** voi tarkoittaa seuraavia:

## Paikkoja
* Strand, kunta Norjassa, Rogalandin läänissä
* Strand, taajama Sortlandin kunnassa Norjassa
* Strand, taajama Vännäsin kunnassa Ruotsissa
* Strand, osa Sjöskogen och Strandin taajamaa Uddevallan kunnassa Ruotsissa
* Strand, Trafalgar Squarelta Fleet Streetille johtava katu Lontoossa

## Henkilöitä
* Andreas Strand (1889–1958), norjalainen voimistelija
* Anne Lilia Berge Strand, *Annie* (s. 1977), norjalainen popmuusikko
* Axel Strand (1893–1983), ruotsalainen poliitikko ja ammattiyhdistysjohtaja
* Börje Strand (1935–1977), suomalainen pikajuoksija
* Chick Strand (1931–2009), yhdysvaltalainen elokuvantekijä
* Harald Christian Strand Nilsen (s.1971), norjalainen alppihiihtäjä
* Irja Strand (1909–1995), suomalaissyntyinen toimittaja ja kommunisti
* Joakim Strand (s. 1982), suomalainen kansanedustaja
* Jörgen Strand (s. 1962), ahvenanmaalainen poliitikko
* Lennart Strand (1921–2004), ruotsalainen keskimatkojen juoksija
* Lina Strand (s. 1988), ruotsalainen suunnistaja ja maailmanmestari
* Mark Strand (1934–2014), yhdysvaltalainen runoilija
* Paul Strand (1890–1976), yhdysvaltalainen valokuvaaja
* Pål Strand (s. 1976), norjalainen jalkapalloilija
* Roar Strand (s. 1970), norjalainen jalkapalloilija
* Staffan Strand (s. 1976), ruotsalainen korkeushyppääjä
* Stig Strand (s. 1956), ruotsalainen alppihiihtäjä
* Tove Strand (s. 1946), norjalainen poliitikko ja ministeri

## Entinen nimi
*Fanny Horn Birkeland, o.s. Welle-Strand Horn (s. 1988), norjalainen ampumahiihtäjä.

## Muita merkityksiä
* Strand Hotel, hotelleja useissa paikoissa
** Strand Hotel, hotelli Helsingissä
** Strand Hotel, hotelli Myanmarissa
** Strand Hotel, hotelli Tukholmassa
* Finnkino Strand, elokuvateatteri Lappeenrannassa
* *[[The Strand Magazine]]*, brittiläinen vuosina 1891–1950 julkaistu aikakauslehti
Liettuan ja Valko-Venäjän kommunistinen puolue

**Liettuan ja Valko-Venäjän kommunistinen puolue** (, ) tai **Liettuan ja Valko-Venäjän bolševikit** oli Liettualais-valkovenäläisessä sosialistisessa neuvostotasavallassa toiminut kommunistinen, marxilais-leniniläinen puolue. Puolue syntyi helmikuussa 1919, kun Liettuan kommunistinen puolue ja Valko-Venäjän kommunistinen puolue yhdistettiin. Puolue hajosi marraskuussa 1920 Liettualais-valkovenäläisen neuvostotasavallan hajottua. Hajoamisen jälkeen Liettuan ja Valko-Venäjän kommunistiset puolueet jatkoivat toimintaansa erillään toisistaan. 

## Katso myös
* Liettuan sosialistinen neuvostotasavalta (1918-1919)
* Valko-Venäjän sosialistinen neuvostotasavalta (1919)
* Bolševikit

## Lähteet
Remusanakirja

**Remusanakirja** on rockmuusikko Remu Aaltosen kielenkäytöstä kertova kirja, jonka on kirjoittanut Jukka Annala. Remu Aaltonen on tunnettu vapaamuotoisesti englantia käyttävistä sanoituksistaan kuten ”Get On” tai ”Let’s born to rock” ja omaperäisestä slangistaan. 

## Lähteet

## Aiheesta muualla
I/JR 50 (jatkosota)

**Jalkaväkirykmentti 50:n I Pataljoona** (I/JR 50) oli jatkosotaan kesäkuussa 1941 perustettu pataljoona. Pataljoona oli osa 11. divisioonaan kuulunutta JR 50 :tä

## Perustaminen
Pataljoona perustamisesta vastasi Keski-Pohjanmaan sotilaslääniin  Sisä-Suomen suojeluskuntapiiri. Pataljoona perustettiin Saarijärven suojeluskuntatalolla pääosin saarijärveläisistä. Poikkeuksen muodosti Pylkönmäen kansakoululla perustettu 3. komppania, jonka henkilöstö oli pääosin pylkönmäkeläisiä. Sen henkilövahvuus oli perustamisen jälkeen 27 upseeria, 135 aliupseeria ja 669 miestä, yhteensä 831. 

Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta eivät yksiköt tulleet varustettua kaikin osin määrävahvuuksien mukaisiksi. 

## Taistelut
Pataljoonan sotatie on kuvattu pääosin JR 50 koskevassa osassa.

## Komentajat
* Majuri Väinö Lieska 17. kesäkuuta - 17. joulukuuta 1941 (siirto ikänsä vuoksi JvKoulK 21:een)
* Kapteeni Kaarlo Lehtisaari 17. joulukuuta 1941 - 1. elokuuta 1942 (haavoittui)
* Kapteeni/majuri Viljo Sarta 16. elokuuta 1942 - 28. kesäkuuta 1944 (haavoittui)
* Kapteeni Päiviö Hetemäki 28. kesäkuuta - 7. lokakuuta 1944 (haavoittui)
* Kapteeni R. Myöhänen 7. lokakuuta 1944 -

## Lähteet
*
*
*
Walter Catlett

**Walter Catlett** (4. helmikuuta 1889 San Francisco, Kalifornia – 14. marraskuuta 1960 Woodland Hills, Kalifornia) oli yhdysvaltalainen näyttelijä. Hän aloitti esiintymällä teatterissa syntymäkaupungissaan San Franciscossa. Hän siirtyi vuonna 1911 New Yorkiin, jossa hän esiintyi muun muassa useissa Ziegfeld Follies -revyissä. Elokuvissa Catlett aloitti jo mykkäelokuvien aikakaudella ja hän jatkoi niissä esiintymistä aina viimeisiin elinvuosiinsa saakka. Hänen viimeiseksi elokuvakseen jäi vuonna 1957 valmistunut *[[Voittamaton rakkaus]]*. Catlett on saanut tähden Hollywood Walk of Famelle.

## Valikoitu filmografia
* *[[Etusivu uusiksi]]* (*The Front Page*, 1931)
* *[[Platinapommi]]* (*Platinum Blonde*, 1931)
* *[[Hätä ei lue lakia]]* (*Bringing Up Baby*, 1938)
* *[[Pinocchio (elokuva)]]* (1940), ääninäyttelijänä 
* *[[Voittamaton rakkaus]]* (*Beau James*, 1957)

## Lähteet

## Aiheesta muualla

*